Juliol finalitza a la Terrassa d’Estiu amb la reposició de “A todo tren, destino Asturias” i el suspens de “Tiempo”
2025-07-24

El mes de juliol finalitza i la Terrassa d’Estiu encara l’última setmana amb dues propostes de cinema a la fresca per a gaudir, de dimecres a diumenge, a l’Auditori de la Casa de Cultura de Burjassot. La setmana començarà a riallada neta i és que el públic que es va quedar sense veure la comèdia de l’estiu, té dues noves oportunitats per davant per a gaudir de “A todo tren, destino Asturias”, dirigida i protagonitzada per Santiago Segura. Les projeccions d’aquesta comèdia familiar seran el dimecres 28 i el dijous 29 de juliol a les 22:15h.

I de la comèdia i el riure, els espectadors que opten per la pel·lícula programada per al cap de setmana, passaran al suspens i al misteri més desasosegant amb “Tiempo”, un thriller que combina molta intriga i ciència-ficció enmig d’un context paradisíac. La cinta, dirigida per M. Night Shyamalan ens presenta a un xicotet grup de famílies de vacances que, després de trobar una paradisíaca platja, comencen a envellir en qüestió de minuts. Basada en la novel·la gràfica “Castillo de arena” (Pierre Oscar Lévy, Frederik Peeters, 2010), Shyamalan signa el guió d’aquesta angoixant història en la qual els seus protagonistes, encapçalats per Gael García Bernal i Vicky Krieps, lluitaran per escapar d’un entorn que els està llevant anys de vida minut a minut. “Tiempo” tindrà les seues projeccions el divendres 30, el dissabte 31 de juliol i el diumenge 1 d’agost.

Les entrades per a gaudir de les estrenes de la Terrassa d’Estiu, a un preu únic de quatre euros, i es podran adquirir telemàticament en CINE TÍVOLI. La taquilla de l’Auditori obri aproximadament una hora abans de l’inici de les projeccions. La Terrassa d’Estiu donarà la benvinguda al mes d’agost amb Space Jam (nuevas leyendas) i Jungle Cruise, entre altres estrenes.